एनबीटी न्यूज, लोनीः श्रीराम सेना मेरठ मंडल के प्रांतीय अध्यक्ष ने मंगलवार को प्रेस वार्ता कर स्थानीय विधायक पर गंभीर आरोप लगाए। उन्होंने कहा कि उनके घर की रेकी कराकर उनकी हत्या कराई जा सकती है। गिरी मार्केट कॉलोनी में करण सिंह ने विधायक पर गोकशी करने वालों का साथ देने का भी आरोप लगाया है। इस संबंध में विधायक नंदकिशोर का कहना है कि वह ऐसे किसी व्यक्ति को नहीं जानते हैं। उन पर ऐसा आरोप लगाने वाले कुंठाग्रस्त हो सकते हैं।